ANUNŢ

     Prin Hotărârea nr. 478/23.06.2026, Secția pentru procurori a Consiliului Superior al Magistraturii a aprobat organizarea, cu sprijinul Institutului Naţional al Magistraturii, la Bucureşti, în perioada 31 iulie - 04 decembrie 2026, a concursului/examenului pentru numirea în funcţii de conducere a procurorilor la parchetele de pe lângă curţile de apel, tribunale, tribunale specializate, tribunale militare şi judecătorii, în condiţiile art. 150 alin. (1) din Legea nr. 303/2022 privind statutul judecătorilor şi procurorilor, cu modificările și completările ulterioare, şi ale Regulamentului privind numirea în funcţii de conducere a procurorilor, aprobat prin Hotărârea Secţiei pentru procurori a Consiliului Superior al Magistraturii nr. 506/11.04.2023.
Concursul sau examenul se organizează pentru ocuparea unui număr de 158 de funcții de procuror general şi prim-procuror vacante sau care urmează a se vacanta până la data de 01.01.2027, inclusiv, la parchetele de pe lângă curţile de apel, tribunale, tribunale specializate, tribunale militare şi judecătorii.
Candidații pot depune cereri de înscriere la concurs sau examen până la data de 21 august 2026, inclusiv, conform calendarului de desfăşurare a concursului/ examenului aprobat. Modificarea opţiunilor în ceea ce priveşte depunerea candidaturilor poate fi realizată până la data expirării termenului de depunere a candidaturilor. 
Cererile de înscriere la concurs se depun online, prin intermediul platformei informatice puse la dispoziție de Consiliului Superior al Magistraturii. În acest sens, se accesează aplicația CSMApp, disponibilă la adresa https://csmapp.csm1909.ro
 
Pentru orice dificultăți tehnice întâmpinate se va contacta departamentul IT din cadrul Consiliul Superior al Magistraturii sau se va trimite e-mail la adresa de poștă electronică helpdesk@csm1909.ro  
Cererile de înscriere vor fi însoţite de următoarele documente: declaraţiile prevăzute de art. 150 alin. (5) din Legea nr. 303/2022, cu modificările și completările ulterioare, și de art. 4 alin. (5) din Regulamentul de concurs, în conformitate cu Decizia Curții Constituționale nr. 203/08.04.2025; copia actului de identitate al candidatului; curriculum vitae; cel mult 10 documente considerate relevante de candidat. 
Proiectele referitoare la exercitarea atribuţiilor specifice funcţiilor de conducere se depun atât în format online, prin intermediul platformei informatice dedicate puse la dispoziție de Consiliului Superior al Magistraturii, cât și la Institutul Național al Magistraturii, pe suport de hârtie, precum şi în format electronic, pe suport specific (Stick USB), până la data de 10 septembrie 2026, inclusiv. Proiectele transmise prin intermediul serviciilor poştale sau de curierat vor purta pe plic data expediţiei.  
Concursul se va desfășura conform următorului program:

- 19 septembrie 2026 – testarea psihologică - test scris, prin care se evaluează inclusiv capacitatea candidatului de a lua decizii și de a-și asuma răspunderea, precum și rezistența la stres;

- 20 - 27 septembrie 2026 – testarea psihologică - interviu, prin care se evaluează inclusiv capacitatea candidatului de a lua decizii și de a-și asuma răspunderea, precum și rezistența la stres;  

- 08 - 18 octombrie 2026 - susţinerea proiectului referitor la exercitarea atribuţiilor specifice funcţiei de conducere pentru care se candidează;

- 14 noiembrie 2026 - susținerea testării scrise privind managementul, comunicarea şi resursele umane.       
Calendarul detaliat aprobat va putea suferi modificări în funcţie de numărul candidaților procurori înscrişi la concurs sau de alte motive obiective.
Calendarul de concurs, funcțiile de conducere de la parchete scoase la concurs, tematica şi bibliografia de concurs, cererea de înscriere tip tip (utilizabilă doar în ipoteza imposibilităţii obiective de înscriere în aplicaţia de concurs), precum și instrucțiunile de înscriere în aplicația de concurs sunt anexate prezentului anunţ.

